Item henrick vanden veken zone wijle jans wonen tsint
aechten rode heeft genome ende bekint genome te hebben
van lijsbetten weduwe cornelijs wijle coelne thof der selver
weduwe ter wolfshage gelegen met den woenhuyse schuen
stallen boegaerden waten wynnen landen bempde en eeussele
dair toe behoiren en met der helcht winigen va eene bepde
daff de helicht vande hoeye als dat volwonne es den
voirs wynne sonder zijne cost inde schue vand voirs hove
gebracht sal worden en alle anden zijne toebehoirte
uuytgesceyden de poirte dewelke de voirs weduwe voir hier
selfs gebruycken houde sal Te houden te hebben en te wyne
van half mte meye naestcomen eene tmijn van xii jairen
lanck deen nae dander sonder middel volgen Elx jairs
denbynne voir en om eenetwintich mudden rogs goet ende
payabel met wane en vlogele wel bereyt der mate va
loven te leven der voirs weduwe te loven alle jae tste
andrmisse apostels quol ass Ende voirts om twintich
clinckarts te xiiii stuvs tstuck iii plc prost oft thien
mudde rox d voe dat den selve wyne gelieve sal te betale
ten voirs sinte andrmisse en te leven als voe Item
selen de voirs weduwe en de wyne te gelijcke deylen
alle dooft jairlix den voirs tmij duende opte voirs goede
wassen ende selen dat te gelijcken coste ter eerden leven
mair de wyne sal den lezers den montcost geve en dat
gedeylt zijnde saelt de wyne op zijne cost der voirscr
weduwe te loeven leven en d wyne en die met hem
come om hulpe selen alsdan va huer den montcost hebbe
Item sal de wynne de voirs wynnen lande jairlix den
voirs tmij duende moete wynne werve mesten en besayen
wel en loflijck gelijck wel wynen reengenote bove en bened
en die alsoe laten tsijne afsceyden te weten den wint aert
op hij vie getidege voen met goede wyntcoirne besayt en